《至睢州有感》
清代·陈名夏

寒山凄绝暮烟斜，旧日村原见几家。草长甫田惊宿雉，人稀落木乱啼鸦。

畏兵相避真如火，携友长征未有涯。夙慕中原文献地，到来拂面起尘沙。

作者简介：（1601—1654）明末清初江南溧阳人，字百史。明崇祯十六年进士，官修撰。先在北京降李自成。清兵入关，又降清，复原官，历任吏部尚书、秘书院大学士。以倡言“留发复衣冠，天下即太平”，又有结党舞弊等事，被劾处死。有《石云居士集》。